काणकोणः काणकोण समाजीक भलायकी केंद्रान भगतवाड्यावेल्या निराकार मठांत मेगा भलायकी शिबिराचें आयोजन केल्लें. ह्या वेळार मुखेल सोयरे म्हणून नगरसेविका नीतू देसाय हाजीर आशिल्ली. तशेंच भलायकी अधिकारी डॉ. स्नेहा आमोणकार, डॉ. दिवाकर वेळीप, सीडीपीओ आकांशा गांवकार, डॉ. नाशुमा, डॉ. सत्चेल, डॉ. क्लेसी, डॉ. स्पंदन, डॉ. दिपिका, डॉ. ममता, डॉ. श्रेया, डॉ. दर्शना, डॉ. शेशा, क्षिझा बी, सुचिता, प्रशांत, सिया तवडकार, निलिमा भगत आनी हेर कर्मचारी हाजीर आशिल्ले.
 ह्या वेळार रगताची तपासणी, हिमोग्लोबीन तपासणी, दांत, ओपथाल्मीक तपासणी, आयूष ओपीडी, ट्युबरकुलोसीस आनी लेप्रोसी स्क्रिनींग, स्तन कर्करोग स्क्रिनींग, इम्यूनायझेशन तपासणी केली. ह्या वेळार 76 दुयेतींची तपासणी केली. तातूंत एनीमिया 17, गोडेंमुताचें 30, उच्च रक्तदाब 8, स्तन कर्करोग स्क्रिनींग 24, पॅप स्मियर 5, मोतिबिंदू 3 तपासणी केली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 